NHL je náročná liga, ktorá dokáže divákov nadchnúť, ale niekedy aj poriadne sklamať. Aj my sme mali pred začiatkom aktuálneho ročníka akési predstavy, ako by mohol priebeh najlepšej ligy sveta vyzerať, no žiaľ, v niektorých prípadoch nejde všetko podľa plánu.
7. San Jose Sharks
S tímom, aký má San Jose, chcete atakovať tie najvyššie priečky. Bohužiaľ, Žralokom sa to zatiaľ príliš nedarí a s 15 výhrami sú iba na 10. mieste západnej konferencie. Kolísavé výsledky a mnoho inkasovaných gólov (99, čo je najvyšší počet na západe), zapríčiňujú, že sa Sharks nenachádzajú na miestach, kde sme na nich zvyknutí. V kabíne navyše nájdete iba 3 hráčov, ktorí majú v štatistike +/- kladnú bilanciu. Je tak jasné, v ktorom smere musí San Jose najviac zapracovať. Nepomáha ani brankárska dvojica Aaron Dell a Martin Jones. Ani jeden z nich nemá nad 90% úspešnosť zákrokov. Možno sa počínanie Sharks v priebehu ročníka zlepší, no z našej strany ide zatiaľ o sklamanie.